Ház

A **ház** egy játékos által létrehozott épület, mely építéséhez kockákat, falakat, bútorokat, és egyéb tárgyakat használt fel, és később NPCknek adhat otthont. A Guide NPC kivételével minden NPC megjelenéséhez kell hogy legyen egy szabadon álló ház a világban. Ahhoz, hogy egy épületet háznak nyilvánítson a játék, több különböző feltételnek kell megfelelnie.

## Feltételek

Bármilyen épület csak a következők teljesítése mellett nyilvánul háznak, vagyis csak ez után fogadhat NPCket:

* Teljesen körbe van zárva kockákkal (a bejárat kivételével), azaz van két oldalsó fala, egy padlója, és egy plafonja. A falak bármelyik részét kiválthatjuk Faplatformokkal egészen addig, amíg legalább 1 kocka van a padlón, amin állva az NPC az éjszakát eltöltheti. Ez az egy kocka **legfeljebb** két kockányi távolságra lehet a kényelmi tárgytól és a sík felületű tárgytól (lásd lejjebb).
* Hátterét a játékos által lerakott fal borítja.
* Tartalmaz legalább 1 kényelmi tárgyat.
* Tartalmaz legalább 1 sík felületű tárgyat.
* Van legalább 1 bejárata, ami vagy egy Faajtó az oldalfalakban, **vagy** Faplatform a padlóban, vagy a plafonon.
* Van legalább 1 fényforrása. A Kemence és a Utcalámpa nem felel meg erre a célra.
* Legalább **5** kocka **magas** és **7** kocka **széles** (vagy **4** kocka magas és **8** kocka széles), a padlót, plafont és falakat nem számolva.

### Kényelmi tárgyak

Legalább 1 kényelmi tárgynak kell lennie az épületben, hogy azt háznak nevezhessük. Jelenleg a következő kényelmi tárgyak vannak a játékban:

* Faszék
* Trón
* Pad
* Ágy
* Vécé

### Megjegyzések

* A ház hátterében lehetnek lyukak, amik így úgy néznek ki, mintha ablakok lennének. **Ezek a lyukak nem lehetnek 4x4 kockánál nagyobbak**, vagyis az ablak legfeljebb 4 kocka széles és 4 kocka magas lehet, ami a hátteret képező falak méretében 2x2-es négyzetet jelent. Egyszerre több ablak is lehet a házban, de legalább 1 falnak kell lennie az ablakok között. Ha a házunknak ablaka is van előfordulhat, hogy a szörnyek a házon belül jelennek meg.
* A házak összeépíthetőek, és lehetnek közös falaik, padlóik, plafonjaik, illetve ajtajaik.
* A természetes eredetű háttér falak **nem** teljesítik a házzá minősítés falakra vonatkozó feltételét. A háttér falat minden esetben a játékosnak kell letennie.
* Ha szeretnénk megakadályozni, hogy az NPCk kimászkáljanak a körletükből, tegyünk az ajtó mindkét oldalára 1-1 fáklyát. Ez így nem csak fényforrásként üzemel majd, de megakadályozza az NPCt a távozásban is. Ne felejtsük el, hogy így a játékosok sem tudnak majd ki- és be járkálni, de a fáklyák az ajtó mindkét oldalán bármikor levehetők a jobb egérgombbal kattintva.
* Ha megérkezik egy NPC, és van szabadon álló ház, de a ház olyan helyen van, hogy az NPC nem tudja magától birtokba venni az új lakhelyét a legegyszerűbb mód, ha elmentjük a játékot, kilépünk, majd visszalépünk a játékba. Ekkorra az NPC oda teleportál a házába, függetlenül attól, hogy hol van az adott ház. A házak így lehetnek akár a levegőben is, az NPCk ettől még be fognak költözni.

## Előzmények

* **Desktop 1.0.6**: Feltételek módosítva: mostantól az ágy, wc, trón és a pad is használható a szék helyett, valamint az öltözőszekrény, kád és a könyvespolc is használható az asztal, vagy a munkaasztal helyett.tr:House/trbg:House/bgnl:House/nlit:House/itcs:House/cs